Boer en Beer ontmoet ná grappige ‘Boer soek ’n ou’-video | Netwerk24
Oud-All Black wou rugby weens depressie los
Daar was ’n tyd wat die voormalige All Black Lima Sopoaga so met sy geestesgesondheid gesukkel het, dat hy rugby gehaat en dit selfs oorweeg het om die spel vaarwel toe te roep.
Joubert glo 3TC kan ‘toekoms van krieket’ wees
Daar word Donderdag ’n kleedrepetisie by SuperSportpark in Centurion gehou vir die Solidarity Cup-driespan-wedstryd, wat Saterdag daar plaasvind.
Rowwe 6 maande vir beleggers
Die eerste ses maande van 2020 was ’n ongemaklike en wisselvallige rit vir enige belegger – hetsy of jy spaar of op jou beleggings moet oorleef.
WVF maak wéér verandering aan stelsel
Die Werkloosheidsversekeringsfonds (WVF) het wéér aan sy stelsel verander wanneer dit by Covid-19-Ters-eise kom.
Beurtkrag: Nóg ’n dag van fase 2
Trek maar die komberse nader om warm te bly vandag, want ’n verwarmer gaan dalk nie werk nie.
RESENSIE: ‘Old Guard’ se hou is flou
Lyk in meer gekry: ‘Aktrise red seun (4) voor sy verdrink’
’n Lyk wat Maandag uit ’n meer in Kalifornië gehaal is, is dié van die vermiste aktrise Naya Rivera.
Die luukse Toskaanse-villa van Boet Troskie, rolprentmagnaat wat onder meer The Gods must be Crazy, (met sy bekende Coke-botteltoneel) vervaardig het, sal oor twee weke opgeveil word. Die villa is in die Kaapse rykmansbuurt Constantia.
Ry-indruk: Volvo XC60 – Agt goed wat beïndruk
Om Volvo se XC60 te bestuur is om soos deur ‘n glanstydskrif te blaai wat jou blad vir blad meevoer, en jy dit net nie wil neersit nie.
Deur Ané van Zyl 16 Oktober 2019 06:31
Een van vanjaar se tien hoopvolle boere in die program, Damian Engelbrecht (37) is op soek na ’n man as pasmaat. Hy het Maandag ’n foto op Instagram geplaas van die dag toe hy vir Adriaanse, oftewel boer Giel soos hy in die grapvideo van “Boer soek ’n ou” bekend staan, ontmoet het.
Boer Damian en die akteur Beer Adriaanse, bekend vir sy rolle in Fynskrif en Hotel. Foto: Instagram
“Beer het lank terug ’n komedieskets gedoen genaamd ‘Boer soek ’n ou’,” skryf Engelbrecht in ’n plasing op Instagram.
“En gister sit boer Giel en boer Damian toe en gesels!”
Daar is ook ’n foto van hulle twee saam met ’n skermgreep van Adriaanse se video.
Volgens Adriaanse was die ontmoeting heel toevallig.
“Ek het in Kloofstraat (Kaapstad) af gestap en toe bel een van my vriende en sê ek moet omdraai, want hy wil my aan iemand bekendstel. En toe ek omdraai, sit hy oorkant boer Damian. Ek het hom dadelik herken.”
Hulle het nie eintlik oor sy komedieskets van 2014 gepraat nie, maar meer oor hoe snaaks dinge soms uitwerk.
“Dit het gewys die werklikheid is soms vreemder as fiksie. Ons het ook ’n bietjie gesels oor die eenderse kommentaar wat ons albei ontvang het,” sê Adriaanse.
“Hoewel my video heeltemal ’n grap was en ek nie regtig gay is nie, het ek destyds nogal baie haatpos gekry van mense wat probleme het met ander se identiteit. Damian het al baie sulke boodskappe ontvang en ek dink hy verwag nog meer sodra die reeks begin.”
Engelbrecht, ’n bees-en-skaapboer van Bapsfontein in Gauteng, is een van die tien boere in vanjaar se reeks wat briewe van moontlike pasmaats ontvang het.
Donderdag sal kykers uitvind wie die vyf boere is wat die meeste briewe ontvang het, met talle wat wonder of Engelbrecht onder dié vyf sal wees.
Adriaanse beskryf Engelbrecht as ’n “awesome” persoon.
“Ek en hy sal definitief kan braai en ’n biertjie kan drink, hoewel ek nie weet wanneer ek op Bapsfontein gaan uitkom nie,” sê Adriaanse laggend.
“Ek sal beslis hierdie seisoen volg. Ek sien uit daarna. Dit klink soos ’n mylpaal vir die program.”
Vanjaar se boere is tussen 26 en 51 jaar oud, waarvan vyf van die Wes-Kaap, twee van die Noord-Kaap, twee van die Oos-Kaap en een van Gauteng kom.
In Donderdag se episode ontmoet die aanbieder, Leah, die tien boere om meer uit te vind oor hul boerdery, hul drome en belangrikste van alles – watter eienskappe hulle in ’n metgesel en toekomstige lewensmaat soek.
Die tien boere is:
Albert (29), ’n skaap-en-wildboer van Noupoort in die Noord-Kaap
Brandon (31), ’n skaap-en-beesboer van Stutterheim in die Oos-Kaap
Damian (37), ’n bees-en-skaapboer van Bapsfontein in Gauteng
Franco (30) van ’n gemengde boerdery op Moorreesburg in die Wes-Kaap
Gerrit (31), ’n sitrusboer van Citrusdal in die Wes-Kaap
Graham (26), ’n melk-en-beesboer van Cradock in die Oos-Kaap
Hentie (51), ’n rooibosboer van Clanwilliam in die Wes-Kaap
Rohan (31), ’n tafeldruifboer van Augrabies in die Noord-Kaap
Theunis (36), ’n tafeldruifboer van De Doorns in die Wes-Kaap
Willem (29), ’n rooibosboer van Clanwilliam in die Wes-Kaap
* Kyk al die vorige reekse van Boer soek ’n vrou op Showmax hier
Kyk die oorspronklike “Boer soek ’n ou” video hier:
Meer oor: Realiteitsreeks | Boer Soek 'N Vrou
Rox-Zee en JJ ‘net vriende’
2 ‘Boer’-deelnemers verloof wat ná reeks ontmoet
Dís waarom ek deelneem, sê kykNET se 1ste gay boer
Gauteng: ‘Hoë getalle in kort tydperk is die probleem’
DAG 109: 93 sterf die afgelope 24 uur